Tobias Michael Carel Asser

Tobias Michel Karel Asser (; 28 April 1838 – 29 Julai 1913) merupakan peguam dan sarjana undang-undang Belanda. Beliau telah dihadiahkan Hadiah Keamanan Nobel pada tahun 1911 bersama-sama Alfred Fried atas sumbangannya mengasas Mahkamah Tetap Timbang Tara di Persidangan Hague pertama (1899).

Biografi
Tobias Michel Karel Asser dilahirkan pada 28 April 1838 in Amsterdam, Belanda. Beliau merupakan anak kepada Carel Daniel Asser (1813–85), dan cucu kepada Carel Asser (1780-1836). Beliau mempelajar undang-undang di Universiti Amsterdam dan Universiti Leiden. Beliau turut menjadi profesor undang-undang di Universiti Amsterdam.

Asser mengasaskan Revue de Droit International et de Législation Comparée bersama-sama John Westlake dan Gustave Rolin-Jaequemyns.  Beliau turut mengasaskan Institut de Droit International. pada tahun 1873. Pada tahun 1880, Asser menjadi ahli kepada Akademi Seni dan Sains Diraja Belanda.

Asser turut menjadi wakil Belanda untuk Persidangan Keamanan Hague 1899 dan 1907;   dan sumbangan beliau dalam mewujudkan Mahkamah Tetap Timbang Tara pada persidangan pertama tersebut telah melayakkan beliau untuk menerima Hadiah Keamanan Nobel bagi tahun 1911.

Beliau turut menyumbangkan dalam membangunkan Akademi Undang-Undang Antarabangsa Hague, meskipun beliau tidak sempat melihat akademi itu dibangunkan ketika hayatnya.. Asser meninggal dunia pada 29 Julai 1913 di The Hague.

Rujukan

Pautan luar

Tobias Michael Carel Asser, biography in the Jewish Encyclopedia
Tobias Asser, biography at NobelPrize.org

Kelahiran 1838
Kematian 1913
Penerima Hadiah Keamanan Nobel